钦定古今图书集成/方舆汇编/职方典/第1515卷 > 昆明蛮考
## 钦定古今图书集成/方舆汇编/职方典/第1515卷 > 昆明蛮考

唐

高祖武德　年，昆明蛮与牂柯遣使入贡按《唐书》本纪不载。按《南蛮传》，爨蛮西有昆明蛮，一曰昆弥，以西洱河为境，即叶榆河也。距京师九千里。土歊湿，宜秔稻。人辫首左衽，与突厥同，随水草畜牧，夏处高山，冬入深谷，尚战死，恶病亡，胜兵数万。武德中，巂州治中吉伟使南宁，因至其国，谕使入朝贡，求内属，发兵戍守。自是岁与《牂柯》使偕来。

高宗龙朔三年矩州刺史谢法成招慰比楼等七千户内附。

按：《唐书本纪》不载。按《南蛮传》云云。

总章三年。置《禄州》。《汤望州》。

按：《唐书本纪》不载。按《南蛮传》云云。

咸亨三年，昆明十四姓内附，析其地以安辑之按《唐书本纪》不载。按《南蛮传》，“咸亨三年，昆明十四姓率户二万内附，析其地为殷州、总州、敦州以安辑之。殷州居戎州西北，总州居西南，敦州居南，远不过五百馀里，近三百里。其后又置盘麻等四十一州，皆以首领为刺史。”

宪宗。元和八年。昆明上表。请尽归牂柯故地按《唐书》宪宗本纪。不载按《南蛮传》。昆明东九百里。即牂柯国也。兵数出。侵地数千里。元和八年。上表请尽归牂柯故地。

文宗开成元年，鬼主阿内属按《唐书文宗本纪》。不载按《南蛮传》开成元年

鬼主阿。内属。《会昌中》，封其别帅为《罗殿王》，世袭爵。其后又封别帅为滇王。

后唐

明宗天成二年，牂牁使宋朝化及昆明使者来按《五代史明宗本纪》云云。按《四彝附录》：昆明在黔州西南三千里外，地产羊马。其人椎髻、跣足、披毡，其首领披虎皮。天成二年尝一至，其首领号昆明大鬼主，罗殿王、普露静王九部落，各遣使者来。使者号若土，附牂牁以来。